Ehdotus neuvoston asetukseksi (EY) verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun asetuksen N:o 79/65/ETY muuttamisesta



Virallinen lehti nro C 307 , 18/11/1995 s. 0019



Ehdotus neuvoston asetukseksi (EY) verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun asetuksen N:o 79/65/ETY muuttamisesta (95/C 307/13) KOM(95) 407 lopull. - 95/0220(CNS) (Komission esittämä 7 päivänä syyskuuta 1995) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että verkoston luomisesta Euroopan talousyhteisön (1) maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetussa neuvoston asetuksessa 79/65/ETY, sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, määrätään tietyille jäsenvaltioille seuranta-alalta huomioon otettava kirjanpitotilojen lukumäärä, tietoverkon seuranta-alueen olisi sisällettävä kaikki maatilat, joilla on tietty taloudellinen koko, viljelijän mahdollisia maatilan ulkopuolisia töitä lukuun ottamatta; tämä seuranta-alue olisi määräajoin tutkittava uudelleen maatilojen rakennetta koskevien uusien tietojen perusteella, kirjanpitotilat olisi valittava seuranta-aluetta edustavan kirjanpito-otoksen saamiseen tarkoitetun valintasuunnitelman mukaisesti määriteltävien yksityiskohtaisten sääntöjen mukaan; edustavan otoksen saamiseksi tarvittavaa tilojen lukumäärää olisi tutkittava viimeisimpien seuranta-aluetta koskevien tietojen erittelyn perusteella, erityisesti ne soveltamista koskevat yksityiskohtaiset säännöt, jotka liittyvät taloudellisen ulottuvuuden rajaan ja kirjanpitotilojen lukumäärään kussakin piirissä, annetaan yhteisön komiteamenettelyä noudattaen; tekniset seikat, kuten otoksen tarkoituksenmukainen suuruus, on määritettävä soveltamista koskevien yksityiskohtaisten sääntöjen mukaisesti; yhdenmukaisen lähestymistavan noudattamiseksi olisi vahvistettava kaikille jäsenvaltioille tämän menettelyn mukaisesti huomioon otettava kirjanpitotilojen lukumäärä, Itävallan, Suomen ja Ruotsin Euroopan yhteisöön liittymisen seurauksena asetuksen 79/65/ETY liitettä olisi täydennettävä luettelolla näiden jäsenvaltioiden piireistä, ON ANTANUT TÄMÄN ASETUKSEN: 1 artikla Muutetaan asetus 79/65/ETY seuraavasti: Korvataan 4 artikla seuraavasti: "4 artikla 1. Edellä 1 artiklan 2 kohdan a alakohdassa tarkoitettu seuranta-alue käsittää maatilat, joiden taloudellinen koko on suurempi tai yhtä suuri kuin kynnys, joka on ilmaistu eurooppalaisina kokoyksikköinä (EKY). 2. Kirjanpitotiloina pidetään maatiloja: a) joiden taloudellinen koko on suurempi tai yhtä suuri kuin 1 kohdan mukaisesti määritettävä kynnys, b) jotka ovat sellaisten viljelijöiden hoidossa, jotka ovat halukkaita ja kykeneviä pitämään tilan kirjanpitoa ja jotka hyväksyvät, että heidän tilojensa kirjanpitotiedot annetaan komission käyttöön, c) jotka muiden tilojen kanssa edustavat seuranta-aluetta kunkin piirin tasolla. 3. Kirjanpitotilojen enimmäismäärä yhteisössä on kahdeksankymmentätuhatta. 4. Yksityiskohtaiset säännöt tämän artiklan soveltamisesta, erityisesti taloudellista kokoa koskevan kynnyksen ja piirin kirjanpitotilojen lukumäärän osalta, annetaan 19 artiklassa säädettyä menettelyä noudattaen." 2 artikla Korvataan liite tämän asetuksen liitteellä. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o 109, 23.6.1965, s. 1859/65 LIITE Itävalta muodostaa yhden piirin Suomi 1. Etelä-Suomi 2. Sisä-Suomi 3. Pohjanmaa 4. Pohjois-Suomi Ruotsi 1. Etelä- ja Keski-Ruotsi: alankoviljely 2. Etelä- ja Keski-Ruotsi: maan-/metsänviljely 3. Pohjois-Ruotsi